open-index/open-wikipedia-markdown huggingface dataset:
Universidat di Georgetown

**Universidat di Georgetown** ta un universidat privá katóliko situa den e bario di Georgetown na  Washington D.C., Merka. El a ser fundá na 1789 pa John Carroll, e promé arzobispo katóliko di Merka, loke ta hasi Georgetown e universidat katóliko mas antiguo di e pais.

Georgetown ta ser konsiderá un di e institushonnan akadémiko merikano mas prestigioso i ta atraé studiante di tur skina di mundu. Su skol di relashonnan internashonal i diplomasia ta partikularmente fuerte pa motibu di su ubikashon na Washington D.C., serka di institushonnan gubernamental, embahadanan, i organisashonnan internashonal.

## Historia
Georgetown a habri su porta ofisialmente na 1792 y pokopoko a desaroyá su reputashon internashonal. Den siglo XIX i XX, e universidat a konvertí den un sentro di formashon akadémiko ku un fuerte enfoke riba derecho, polítika internashonal, i relashonnan internashonal.

## Akademia
Georgetown ta konstitui pa diferente skol i fakultat, inkluyendo:
* Georgetown College (arte liberál y siensia)
* Walsh School of Foreign Service (SFS), fundá na 1919, un di e skol mas prestigioso na mundu pa studionan di diplomasia i polítika internashonal
* Georgetown Law Center, lokalisá den e sentro di Washington, konosí internashonalmente pa su programa di derecho i polítika
* McDonough School of Business, ku ta ofrecé programanan di MBA i master internashonal
* School of Medicine y School of Nursing and Health Studies

E kampus prinsipal ta lokalisá na Georgetown, un bario históriko kanto di riu Potomac. E tin un kombinashon di edifisio históriko, manera Healy Hall, i instalashonnan moderno pa investigashon y enseñansa.

## Studiantenan notabel
Georgetown tin hopi eks-studiante ku a bira figura prominente na polítika internashonal, diplomasia i ekonomia, inkluyendo presidente Bill Clinton, Rey Felipe VI di Spaña, i hopi senador i lider diplomátiko di diferente pais.
Sociedade Esportiva Palmeiras

**Sociedade Esportiva Palmeiras**, en breve **Palmeiras**, ta un klup di futbol di São Paulo, Brasil. E klup a wòrdu fundá 16 di ougùstùs 1914 bou di e nomber *Palestra Italia*. Esaki a keda kambia na 1942 ora su identidat italiano tabata wòrdu asosiá ku e paisnan axis fo'i Guera Mundial II. E klup ta hunga den e kolónan bèrdè i blanku i ta un di e klupnan mas popular den e pais. Su rival mas grandi ta Corinthians.
Universidat di Salamanca

**Universidat di Salamanca** (spaño: *Universidad de Salamanca*) ta un skol akadémiko públiko situá na Salamanca, Castilia i Leon, Spaña. Fundá pa rei Alfonso IX di León na 1218 e universidat ta esun mas bieu di Spaña i di Oropa. E universidat ta ubiká na e siudat di Salamanca, nort-west di e kapital Madrid.
Kansas

**Kansas** ta un di e sinkuenta (50) estadonan di e pais Estadonan Uni di Amérika, i tin un poblashon di 2,913,314 habitante (2019). E kapital i siudat mas grandi di Kansas ta Topeka.
Minnesota

Minnesota ta un di e sinkuenta (50) estado di e pais Merka. Na 2020, e tin un poblashon di di mas ku 5,7 mion habitante. E kapital di Minnesota ta Saint Paul, mientras ku Minneapolis ta e siudat mas grandi. Ambos siudat huntu ta forma e region urbano konosí komo "Twin Cities". Otro siudatnan importante ta Rochester, Duluth i Bloomington.

## Geografia
Minnesota ta lokalisá den e parti nortost di *region midwest* di Merka, ku frontera ku Canada panort, Wisconsin pa ost, Iowa pasuit i North i South Dakota na west. Un parti di frontera panort ta formá pa e Lago Superior (Great Lake), un di e lagonan grandi.

## Historia
E region a wordo pobla originalmente pa tribunan indíhena manera e Dakota i Ojibwe. Minnesota a bira territorio di Merka den 1803 manera parti di e Louisiana Purchase i a keda admití komo estado den 1858.

## Economia
Minnesota ta konosí pa su agrikultura (entre otro trigu, maishi), pero tambe pa industria teknologiko i mediko. E sede mundial di Mayo Clinic, un di e hospitalnan mas famá di mundu, ta lokalisá den Rochester.

## Naturalesa
Minnesota tin hopi lago – mas ku 10.000 – i ta konosí pa su paisahenan natural manera mondi, rio i parke nacional. Den tur temporada e ta wòrdu bishita pa hopi turista pa su pesca, skí, i rekreo den naturalesa.
New Mexico

New Mexico ta un di e sinkuenta (50) estado di e pais Estadonan Uni di Merka, i tin un poblashon di 73,720 habitante (2015). Santa Fe ta kapital i siudat mas grandi di New Mexico.
Universidat di Peking

**Universidat di Peking**, den boka di pueblo **Beida** (北大, Běidà), ta e universidat nashonal di Republika di Pueblo di China situa na su kapital Peking. 

E ta un universidat di investigashon grandi i ta forma parti di e *Liga C9*, un kooperashon entre nuebe universidatnan di renombre na China. E universidat a wordu fundá bao di e nomber *universidat imperial di e kapital*. 

## Link externo
* Portal ofisial di Universidat di Peking {zh} {en}
Oleander

**Oleander** (*Nerium oleander*), na hulandes: *Franse bloem*, ta un espesie di mata di e género Nerium ku ta pertenesé na e famia Apocynaceae. 

## Distribushon i habitat
E oleander ta nativo di e region mediteránea i den Asia sùitwest, pero awendia e ta wòrdu kultivá riba hopi lugá tropikal i suptropikal rònt mundu. Den Karibe Hulandes — partikularmente Aruba, Boneiru, Saba i Sint Eustatius — e ta wòrdu komunmente usá komo mata dekorativo, den hardin i espasio públiko. Su resistensia na kondishonnan seku i suelo salu ta kontribuí na su popularidat den e paisahe di islanan tropikal.

## Deskripshon
E mata por krese te 6 meter altu. E espesie ta un mata semper bèrdè, ku por bira altu manera un palu chikí òf keda manera un mata chikitu yen. Su flor ta hopi atraktivo i den un variedat di koló, inkluyendo ros, blanku, korá i hel. E flor por tuma forma enkel òf dòbel, i ta saka un oló suave i agradabel. Floriamentu ta kontinuo den klima tropikal i suptropikal, i e mata ta resistí sekura i solo hopi bon. 

Oleander ta un mata tóksiko, esaki ta inkluí tantu su blachi, flor i likido. 

## Toksisidat
Tur parti di *N. oleander* ta kontené komponentenan tóksiko, spesialmente oleandrin. Ingestion òf inhalashon di partinan do e mata por kousa síntomanan manera sakamentu, batimentu iregular di kurason, i, den dosis haltu, asta morto. E mata mester wòrdu manehá ku kuidou, spesialmente  den áreanan kaminda mucha òf bestia doméstiko ta presente.

## Mira tambe
* Oleander di Boneiru

## Link eksterno
* ''Nerium oleander''
Apulia

**Apulia** (italiano: *Puglia* [ˈpuʎʎa]) ta un region den e parti sur di Italia, ku un poblashon di 4.051.846 hende. E ta e di seis region mas poblá di Italia, tras di Veneto, Campania, Lombardia, Lazio i Liguria. Su kapital i siudat mas grandi ta Bari. 

## Siudatnan prinsipal
* Barletta
* Lecce
* Brindisi
* Foggia  
* Taranto
Flor

Un **flor** ta e parti di un mata ku ta kontené e órganonan pa reprodukshon seksual. E flor ta konsisti di blachi i ta e floresimento di un mata. Dentro di e flor ku blachi tin un sekshon ku ta produsí simia i polen.

Para i insekto ku ta bula for di un flor pa otro ta sòru pa fertilisashon di e mata.
Roland Peterson

**Roland Wilbert Peterson** (☆ 31 di oktober 1941 na Aruba - † 11 di december 2017 na Aruba) tabata polis, poeta y autor Arubano.

## Biografia
E tabata un prome halto comisario di Cuerpo Policial Arubano. Na 1986 despues cu Aruba a haya su status aparte, Peterson a haya e tarea pa lanta e prome cuerpo policial di pais Aruba. Na 1989 el a bira director di Dienst Openbare Orde en Veiligheid (DOOV). E tabata representante di Interpol na Aruba y tambe e presidente di e comision tecnico pa Caribe y Centro America pa Interpol. Pa un tempo e tabata presidente di San Nicolas Business Association. Pa loke ta condecoracion, Peterson a keda condecora na 1989 como Cabayero (*ridder*) y despues na 1995 como Oficial (*officier*) den Orden di Oranje-Nassau.

## Poeta y autor
Despues di su pension Peterson a cuminsa skirbi buki pa mucha. Prome cu esey e tabata publica articulo pa revista y poesia y cuentanan cortico den corant. E tabata skirbi tanto na Papiamento como na Ingles.

### Buki pa mucha
* *Nos Fabula* 
* *Priki Prikichi y Princesa* 
* *Tres Storia Rubiano* 
* *Cotton Ball (Bala di Catuna)*
Outoridat di Aviashon Sivil di Kòrsou

E **Outoridat di Aviashon Sivil di Kòrsou** (Curaçao Civil Aviation Authority, CCAA) ta e entidat gubernamental ku ta responsabel pa regulá, monitoreá i promové un sektor di aviashon sigur i konfiabel den pais Kòrsou. E ta parti di e Ministerio di Tráfiko, Transporte i Planifikashon Urbano (VVRP).

## Historia
CCAA a wòrdu establecé despues di e disolushon di Antia Hulandes na 2010, ora Kòrsou a bira un pais outónomo den Reino Hulandes. E outoridat a heredá parti di e tareanan ku anteriormente tabata kai bou di Departamento di Aviashon Civil di Antia Hulandes.
Frente Obrero

**Frente Obrero**, ofisialmente **Frente Obrero i Liberashon 30 di mei** (abreviá FOL), ta un  partido polítiko populista  na Kòrsou fundá na 1969. E partido a partisipá na elekshon general pa Parlamento di Antias Hulandes pa Kòrsou i pa Konseho Insular di Kòrsou te ora a disolvé Antia Hulandes na 2010. Despues di pèrdè su asiento den Parlamento di Kòrsou den e elekshon di 2012, e partido no ta representá mas den parlamento di Kòrsou. E último elekshon na kual el a partisipa tabata na 2017, formando un lista kombiná ku Partido Aliansa Nobo.

## Antia Hulandes
A lanta e partido dia 5 di yüli 1969 i a nombr'é pa e akshonnan sosial di Trinta di Mei. Kofundadónan tabata Wilson Godett i Stanley Brown i Amador Nita.  Ora Godett i Brown a sali elegí komo miembro di parlamento di Antia Hulandes nan tabata prezu ainda pa motibu di nan partisipashon den e akshonnan di dia 30 di mei. Nan futuro membresia den parlamento a sigurá nan libertat. Durante elekshonnan di 2002 i 2006 e partido a gana respektivamente 5 i 2 di e 14 asientonan di Kòrsou den Parlamento di Antias Hulandes, pero no a haña niun asiento den elekshon di 2010.

Na 2003, e partido a logra haña ocho asiento (34% di tur voto) i a bira e partido di mas grandi den e konseho insular ku tabatin total 21 asiento, i a pèrdè dos asiento na 2007. E partido tabatin dos promé minister di Antias Hulandes den su historia: Ben Komproe i Mirna Louisa-Godett. Gobernador Frits Goedgedrag a apuntá Louisa-Godett pa motibu ku el a rechasá di huramentá su ruman (i yu di Wilson Godett), Anthony Godett. E úniko asiento ku e partido a haña den Konseho Insular durante elekshon di 2010 (okupá pa Anthony Godett), outomátikamente a bira un asiento den Parlamento di Kòrsou ora a  disolvé Antia Hulandes na 2010.

## Kòrsou
E partido a partisipá na elekshon na 2012 i a optené 1,790 voto (2.1%). Esaki no tabata sufisiente pa un asiento. 
E partido a inskribí pa por partisipá na elekshonnan di 2016 i 2017, pa kua e mester a haña respektivamente 870 i 792 voto di sosten (1% voto di e elekshonnan previo). Na 2016 (ku 622 voto) e partido no a logra kualifiká, pero si na 2017 (ku 1,124 voto), via un lista kombiná, huntu ku Partido Aliansa Nobo. E partido no a logra haña asiento den parlamento den elekshon di 2017.
Eugène Godfried

**Eugène Edward Godfried Presilia** (☆ 23 di òktober 1952 na Kòrsou - † 29 di mart 2009 na Kòrsou) tabata un aktivista polítiko i periodista di radio i televishon di Kòrsou. E tabata konosí pa su kompromiso ku hustisia sosial, anti-imperialismo, i e promoshon di e identidat kultural afrokaribense.

## Bida
Godfried a gradua komo trahadó sosial na Hulanda i tabata papia vários idioma, entre otro papiamentu, ingles,  franses, spañó, i kreyol haitiano. 

Den añanan setenta, Godfried tabata enbolbí ku Hubentut 70, un movementu progresivo hubenil na Kòrsou ku tabata boga pa hustisia sosial i anti-kolonialismo. Despues el a ko-funda e Komité Amistat i Solidaridat ku Pueblonan (KASP) na 1981, enfoká riba defendé i promové derechonan humano den henter Karibe i Latino Amérika. KASP a partisipá den vários inisiativa, inkluyendo biahenan di solidaridat pa Grenada i sosten pa movementunan sosialista den e region.

Komo lider di Komite di Akshon pa un Movimientu Socialista (KAMS) el a partisipá den *the Anti-Imperialist Organizations of the Caribbean and Central America* den añanan 80. Godfried tabata direktor di redakshon karibeño di Radio Havana Cuba i tabata kontribuidó tambe di e radio emisoranan kubano Radio Progreso, Radio Rebelde, i Radio Taíno.

Na 1989 Godfried ta lanta e movementu Frente Patriotiko, ku no ta un partido polítiko sino un movementu pa renoba e proseso di reformashon di e sistema polítiko. E tabata enbolbí den varios kaso hudisial unda el a wòrdu demanda pa rektifiká su ponensianan.

Godfried a fayesé na Kòrsou, ku 56 aña di edat, dia 29 di mart 2009, despues di un atake serebral ku a sosodé dia 21 di mart..
Emmanuel Macron

**Emmanuel Jean-Michel Frédéric Macron** (☆ 21 di desèmber 1977 na Amiens (Fransia) ta un polítiko franses ku ta presidente di Fransia desde 14 di mei 2017. Anteriormente e tabata Minister di Ekonomia, Industria i Asuntunan Digital bou di Presidente François Hollande di 2014 pa 2016 i Sekretario-General Suplente di e Presidente di 2012 pa 2014. E ta miembro di e partido Renaissance for di tempu ku el a funda esaki na 2016.

Dia 7 di mei 2017, el a gana e elekshonnan presidensial franses kontra Marine Le Pen di e Frente Nashonal, anotando 66.1% di e votonan den e di dos buèlta. Ora el a asumi su funshon, e tabatin 39 aña di edat, loke ta hasié e presidente franses di mas yòn di tur tempu. Dia 24 di aprel 2022, el a wòrdu re-eligi ku 58.5% di e votonan. E oponente tabata un biaha mas Marine Le Pen. Pa motibu di su funshon, Macron tambe ta ko-prins di Andorra.
Amiens

**Amiens** ta un siudat na e parti nort di Fransia i kapital di e departamentu Somme den region Hauts-de-France. E ta situá masomenos 115 km panort di Paris i tin un poblashon di 136.105 hende (2006). E siudat ta dispone di un di e hospitalnan universitario mas grandi di Fransia, ku un kapasidat di 1200 kama.
Houston

**Houston** ta un siudat na estado Teksas (USA). E ta e di kuater siudat mas grandi di Merka ku un poblashon di 2.312.717 hende. Houston ta karga e nòmber di Sam Houston, kende a lucha pa un Teksas liber na 1836. E ta konosi pa su Johnson Space Center di NASA i su Texas Medical Center, e sentro i kompleho mediko mas grandi na mundu. 

George Bush Intercontinental Airport ta e prinsipal aeropuerto internashonal na Houston, i William P. Hobby Airport ta un otro aeropuerto internashonal ku ta situá serka di e sentro di siudat.
New Orleans

**New Orleans** ta e siudat mas grandi di e estado Louisiana, Merka, ku un poblashon di aproximadamente 393.292 habitante (2020). E ta konosí pa su riku herensia kultural, su arkitektura úniko, i su papel prominente den desaroyo di músika jazz.

## Historia
New Orleans a wòrdu fundá na 1718 pa e franses Jean-Baptiste Le Moyne de Bienville, i a bira kapital kolonial di Louisiana franses. Na 1803 e siudat a pasa pa soberania Merikano komo parti di e transakshon históriko di "Louisiana Purchase".

## Geografia i klima
E siudat ta situá serka di e riu Mississippi, i grandi parti di su teritorio ta bou nivel di laman. Pa motibu di esaki, New Orleans ta vulnerabel pa inundashon i orkan. Na 2005, orkan Katrina a kousa daño masivo i a afektá profundamente e komunidat.

## Demografia
Segun senso di 2020, New Orleans tin un poblashon di 393.292 hende. E siudat tin un poblashon diverso ku komunidatnan afroamerikano, krioyo, latinoamerikano, i oropeo.

## Kultura
New Orleans ta famoso mundialmente pa su festival Mardi Gras, ku ta atraé hende for di tur parti di mundu. E siudat ta un sentro kultural ku gran influensia afrikano, krioyo, franses, i spaño, ku ta reflehá den su kushina, su tradishon músikal, i su idioma.

## Músika
E siudat ta konsiderá komo e lugá natal di jazz, un género ku a evolushoná na final di siglo XIX i prinsipio di siglo XX. Artistanan famoso manera Louis Armstrong a bini di New Orleans.

## Arkitektura
New Orleans tin un arkitektura distintivo, spesífikamente den su zona históriko *French Quarter*. E kasnan ku galería i balkón di heru forhá ta forma parti di su paisahe urbano emblemátiko.
Mitsuo Andō

**Mitsuo Andō** (* 26 di ougùstùs 1928 na Tokyo – † 1997) tabata un aktor di pelikula i di teatro hapones. Su karera ta kubri e periodo desde 1958 te 1983. E tabata spesialmente konosi pa su rol den e serie di televishon *Jinzō ningen Kikaidā* (1972) i *Uchū keiji Sharivan* (1983).

## Link eksterno
* Mitsuo Andō @ IMDb
Liguria

**Liguria** ta un di e binti region di Italia, situá den e parti nort di e pais. E region tin un poblashon di aproximadamente 1.552.545 hende. Su kapital ta Genova, un haf histórico i sentro kultural i ekonómiko importante.

Liguria ta konosí pa su kosta, Kosta Ligur, ku ta parti di Laman Mediteráneo, i pa su paisahe yen montaña ku ta atrae turista ku gusta naturalesa i pueblonan pintoresko.

Otro siudatnan notabel den Liguria ta: Alassio, Imperia, Savona, i La Spezia. E region ta hunga un rol importante den komersio marítimo, turismo, i gastronomía, inkluso platonan famoso manera pesto genovés i produktonan di laman.
Jair Bolsonaro

**Jair Messias Bolsonaro** (n. 21 di mart 1955 na Glicério, estado di São Paulo) ta e di 38 presidente di e Repúblika Federativa di Brasil di 1 di yanüari 2019 te 1 di yanüari 2023. Su susesor ta Luiz Inácio Lula da Silva.

## Link eksterno
*  Wepsait ofisial
Donald Trump

**Donald John Trump** (☆ 14 di yüni 1946 na Queens, New York) ta un empresario, polítiko merikano i miembro konservativo di Partido Republikano. E ta e di 47° Presidente di Merka for di 20 di yanüari 2025. 

Anteriormente, el a fungi komo e di 45° presidente di Merka, for di 20 di yanüari 2017 te ku 20 di yanüari 2021 i susesor di Barack Obama. Na 2020 el a bira e promé presidente ku no a gana reelekshon inmediato for di presidente George H. W. Bush na 1992, despues di a pèrdè e elekshon presidensial di 2020 kontra Joe Biden. Sinembargo, Trump a sigui dominá e Partido Republikano i kuater aña despues a keda postulá komo nan kandidato atrobe den e elekshon presidensial. Na yüli 2024, el a sobrebibí un atentado kontra su bida na un manifestashon di kampaña na Pennsylvania. Dia 6 di novèmber e ta gana e elekshon presidensial 2024, derotando Kamala Harris. El a bira e promé presidente pa gana un di dos periodo no-konsekutivo desde Grover Cleveland ku a gana na 1892. Trump ta e promé persona ku a sirbi komo presidente den historia di Merka ku a wòrdu kondená pa un delito dor di e sistema hudisial.

Trump ta konosí komo empresario di sektor di biennan imóbil i komo personalidat di televishon. Antes di su presidensia na 2017 e nunka a eherse un funshon polítiko.
Lazio

**Lazio** ta un region den e parti sentral di Italia, ku un poblashon di aproximadamente 5.720.536 hende. Su kapital ta Roma, e siudat mas grandi i sede di e gobièrnu nashonal di Italia.

## Geografia
Lazio ta komparti frontera ku e regionnan Toscana, Umbria i Marche panort; ku Abruzzo i Molise na ost; ku Campania pasùit; i ku Laman Tirreno na west. E region tin un diversidat di paisahe: seru, plano, vaye i kosta na laman. Entre su atrakshonnan natural ta Lago di Bolsena, Lago di Bracciano i e montañanan Apennini ku ta kòrta e region.

## Historia
Lazio tin un historia ku ta bai bèk na e tempu etrusko i romano. Den e periodo di e Imperio romano, Roma tabata e kapital di un di e mas grandi i poderoso imperionan den historia, ku e region Lazio komo e korason atministrativo, kultural i polítiko di e imperio. Despues di e kaida di e imperio, Lazio a keda bou di influensia di e Papa i a forma parti di e Estado Papal te ku unifikashon di Italia den 1870.

## Ekonomia
Ekonomia di Lazio ta diversifiká. Turismo ta un sektor klave, atrayendo miones di bishitante anualmente pa wak Roma, e siudatnan históriko, i e paisahe natural. Ademas, e region tin industria di servisio, agrikultura (biña, oleifi, frutanan) i algun produkshon industrial.

## Kultura
Lazio ta konosí pa su herensia kultural riko, ku ta inkluí e sitionan UNESCO manera e Koliseo, e Vatikano (ounke ofisialmente e ta un estado separá), i hopi monumentonan romano. Fiesta tradishonal, gastronomia lokal (pasta alla carbonara, amatriciana) i arte ta un parti esensial di bida di e region.

## Siudatnan prinsipal
* Roma – kapital di Lazio i di Italia
* Viterbo – konosí pa su sentro históriko medieval
* Frosinone – un sentro industrial i atministrativo
* Rieti – serka di e montañanan Apennini, ku paisahe natural
* Latina – siudat moderno fundá den siglo 20
Belluno

**Belluno** ta un siudat den e parti nort di Italia, den e region di Veneto. E tin un poblashon di 35.710 hende.
Padua

**Padua** (na italiano: **Padova**) ta un siudat den nort di Italia, den region di Veneto. E tin un poblashon di 210.928 hende.
Venezia

**Venezia** ta un siudat den e noord di Italia, ku un poblashon di 53.976 hende, kapital di region di Veneto.
Monte Águila

**Monte Águila** ta un siudat na Chile, den region di Biobio. E siudat tin 6.090 habitante (2002).

## Galeria

File:Bomberos monte aguila.jpg|
File:Img-estadio.jpg|
File:Entrada x yumbel.jpg|
File:Premiacion O.V.V. 2017 (4).jpg|
File:Inauguracion Nueva Plaza de Monte Aguila 2017 (103).jpg|
File:Inauguracion Nueva Plaza de Monte Aguila 2017 (63).jpg|


## Link eksterno
* https://commons.wikimedia.org/wiki/Category:Monte_Aguila
* https://web.archive.org/web/20161107154124/http://monteaguila.cl/index.html {es}
* https://web.archive.org/web/20180614071650/http://www.cabrero.cl/conoce {es}
Bamboo Airways

**Bamboo Airways (** "*Công ty Cổ phần Hàng không Tre Việt*") of Kompania Aereo Bamboo, ta un kompania di aviashon vietnamita i e di dos dunadó di trabou mas grandi na Vietnam. E base prinsipal di Bamboo Airways ta na Aeropuerto Phu Cat, na Quy Nhon.
Somerville College

**Somerville College** ta un skol akademiko konstituyente di Universidat di Oxford ku ta situá na Oxford, Inglatera, Reino Uni. E biblioteka di Somerville ta un di e bibliotekanan mas grandi di Oxford. E skol a wòrdu funda na 1879 pa hende muhe, pero desde 1994 tambe ta atmiti hende homber. Studiante di e skol tabata entre otro Margaret Thatcher i Indira Gandhi.

## Link eksterno
* Portal ofisial di Somerville College {en}
Basshunter

**Jonas Erik Altberg**, mihó konosí bou di e nòmber artístiko **Basshunter**, (☆ 22 di desèmber 1984 na Halmstad, Suesia) ta un kantante, produktor musikal i DJ sueko. E ta konosí pa su hitnan "Vi sitter i Ventrilo och spelar DotA", "Boten Anna", "Now You're Gone" i "All I Ever Wanted".

Na 2008 Basshunter a gana e Premio "European Border Breakers Award" (EBBA), kual ta wordo otorga anualmente na dies artista oropeo mas prometedor ku a debuta eksitosamente pafor di nan propio pais e ultimo aña.

## Diskografia
### Album
* *The Bassmachine* (2004)
* *LOL <(^^,)>* (2006)
* *Now You're Gone – The Album* (2008)
* *Bass Generation* (2009)
* *Calling Time* (2013)

### Kompilashon
* *The Old Shit* (2006)
* *The Early Bedroom Sessions* (2012)

### Single
* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies" (& Alien Cut) (2022)
* "Ingen kan slå (Boten Anna)" (Victor Leksell) (2023)

## Link eksterno
* Wepsait ofisial
Veneto

**Veneto** ta un region den nort di Italia, ku un poblashon di 4.903.171 hende. Su kapital ta Venezia. 

Otro siudatnan den Veneto ta: Belluno, Verona, Vicenza, Padua, Treviso i Rovigo.
Ѡ

**Ѡ** (lèter minúskulo: ѡ) ta un lèter di álfabèt siríliko cu ta wordu usa den eslavo di iglesia.
Lista di Ministro di Turismo di Aruba

Lista di **Ministro di Turismo di [[Aruba]]** desde prome di januari 1986, eventualmente combina cu un o mas cartera.
Paulo Londra

**Paulo Ezequiel Londra Farías**, mas konosí komo **Paulo Londra**, (Córdoba, 12 di aprel 1998) ta un kantante, rapper i kompositor argentino. Na 2018 e tabata e artista argentino ku mas reprodukshonnan riba Spotify i YouTube.

## Biografia
Londra a wordu inspira pa bira un artista rap dor di e pelikula di Eminem titulá *8 mile*. El a desaroya su propio estilo partisipando na competensianan di rap estilo liber komo *El Quinto Escalón*, i rapidamente a move pa e estilo "Latin trap", un supgénero di hip hop latino.

Inisio di su karera musikal tabata den yanüari 2017 ora el a lansa su promé single "Relax", ku despues di algun luna tabata posishona manera un *dal* reino aña. For di e tempu ei fornikashon di kombiná i einan kantando kantika. Apesar di su inisio ta similar na otro exponentenan urbano, Londra, ta diferensia di otro artista, evitá toka tema manera violensia, insulto òf droga den su kantikanan.

Londra ta konosí pa su kantikanan hit "Nena Maldición" (ku Lenny Tavarez), "Te Amo" (ku Piso 21), i "Cuando Te Besé" (cu Becky G).

## Diskografia
### Album
* *Homerun* (2019)
* *Back to the Game* (2022)

## Link eksterno
* Wèpsait ofisial
Cartagena

**Cartagena**, conoci durante era colonial como **Cartagena de Indias**, ta un cuidad na Colombia y capital di e departamento Bolívar. Su poblacion metropolitano ta conta 1,028,736 habitante na 2019.

E ta un puerto importante na costa norte di Colombia den region di costa caribense. Funda na 1544, e ciudad ta ubica strategicamente entre e riunan Magdalena y Sinú, locual a facilita acceso na e interior di Granada Nobo y a convertie den e puerto mayor pa comercio entre Spaña y su imperio ultramar y estableciendo asina su importancia fo'i inicio di decada 1540.
Barranquilla

**Barranquilla** ta capital di e departamento Atlántico y un ciudad cu mas di 1,1 miyon habitante na parti nort di Colombia. E ciudad ta situa na e riu Magdalena, na un distancia di 12.9 km di laman Caribe. Barranquilla ta e ciudad mas grandi den e region Caribense di Colombia.
Medellín

**Medellín** ta un cuidad na parti panort-pabou di Colombia y capital di e departamento Antioquia. E tin un poblashon di 2.508.452 habitante (2018). Despues di Bogota e ta e ciudad mas grandi di e pais.

Medellin ta ubica den e valei "Valle de Aburrá" y e zona metropolitano di mesun nomber, Valle de Aburrá, cual area ta conta cu mas di 3.8 miyon habitante (2016) y un centro industrial y comercial. Banda di e ciudad ta core e riu Medellin.
Lanthùis Habaai

**Lanthùis Habaai**, antes yamá lanthùis Welgelegen, ta un lanthùis na Kòrsou, situá den Willemstad na Frater Radulphusweg 4. E ta un di e lanthùisnan mas bieu na Kòrsou ku ta eksistí ainda.

## Historia
Lanthùis Habaai ta data di siglo 18 i supuestamente a sirbi komo kas di plantashi. E ta situá den e asina yamá "bario hudieu". Diferente plantashi a wòrdu lanta dor di hudiunan di Brasil ora nan a yega Kòrsou, entre otro lanthùis De Hoop, Bleinheim, Marchena i Habaai. Originalmente e plantashi i lanthùis tabata yama Welgelegen, te momentu ku Moses Cabay Henriquez a atkeri e propiedat na 1771 i a kambia e nòmber pa Habaai. Nan tabatin un empresa miksto di tantu krio di bestia komo agrikultura. Na novèmber 1803 Rachel, yu muhé di Isaac de Solas i biuda di Moses Frois, a bendé esaki na Jan Hero van der Meulen. Na su fayesimentu na 1820 esaki a pasa pa su yerno, Reinier Frederik baron van Raders, kende despues tabata gobernador di kolonia Kòrsou.

Lanthùis Habaai ta un di e promé lanthùisnan na Kòrsou ku basta tempran a haña un destinashon nobo: na aña 1864 sùrnan Fransiskano di Roosendaal a kumpra esaki pa instituí un internato i skol pa mucha muhé, yu di famianan pudiente di Kòrsou i di Suramérika. Nan a konstruí un edifisio nobo ku e nòmber Welgelegen. E kompleho a fungi despues komo orfanato te 1924 i desde 1943 komo kas di ansiano. Despues ku Lusette Verboom, huntu ku su kasá, a kumpra lanthùis Habaai na 2005 el a transformá esaki den loke awendia ta un sentro kultural den kual ta ubiká Galeria Alma Blou, un galeria di arte i un joyeria.

## Edifisio
Apesar di e diferente funshonnan ku lanthuis Habaai tabatin, e lanthùis a keda intakto den su totalidat. E lanthùis ta konstrui den estilo baròk i tin dos piso ku hadrei parti dilanti i parti patras ademas di un zòlder grandi. E kushina original a disparsé den kurso di añanan. 


Landhuis Habaai 1.jpg|Lanthùis Habaai (2024)
Landhuis Habaai 6.jpg|Lanthùis Habaai (2024)
Landhuis Habaai 3.jpg|Patio paden (2024)


## Mira tambe
* Lanthùis na Kòrsou
Sayaka Sasaki

**Sayaka Sasaki** (hapones: 佐咲 紗花) (☆ 19 di juni, 1982 na Akita, Hapon) ta un cantante Hapones.

## Discografia
**Sympathetic World* (2011)
**Daybreaker* (2013)
**Sayakaver.* (2015)
**Atlantico Blue* (2015)
**Fated Crown* (2017)
John Merryweather

**John William Merryweather** (☆ 25 di mei 1932 na Aruba - † 24 di september 2019 na Aruba) tabata un politico Arubano y e prome persona nombra como minister plenipotenciario di Aruba na Den Haag. Alaves e tabata e prome representante di Aruba den Conseho di Minister di Reino Hulandes.

## Biografia
John Merryweather, yiu di un tata Britanico y mama Arubiano, a bishita scol secundario na Jamaica y Reino Uni. El a studia na Universidad di Loughborough na Reino Uni y despues na Merca, unda el a specialisa den arkitectura panoramico.

Su carera a cuminsa na 1952 cu un funcion den sector petrolero. For di 1961 te cu 1975 e tabata hefe di plantsoendienst di Dienst Openbare Werken (DOW) na Aruba y Corsou. Na 1974 el a bay traha como coordinador di proyectonan special pa Conseho Ehecutivo di Aruba. For di 1978 el a bira miembro di staff di Oficina di Turismo di Aruba y despues a drenta servicio di gobierno pa bay traha na Antillenhuis na Den Haag.

Na 1983 el a uni su mes na Partido Patriotico Arubano (PPA) y a fungi como secretario-general di e partido for di 1983 pa 1984. Despues di eleccion insular dia 29 di april 1983 el a bira miembro di Conseho Insular pa PPA, pero dia 14 di mei 1984 a tuma retiro. Entrante status aparte di Aruba, prome di januari 1986, Aruba a haya su mesun representacion oficial na Den Haag, aparte di Antillenhuis. Den formacion di e prome Gabinete Henny Eman a nombra Merryweather, den nomber di PPA, den e puesto di minister plenipotenciario. Dia 13 di januari, 1986 el a huramenta dilanti gobernador Felipe Tromp. Apesar cu na januari, 1987 e Gobierno no tabatin confiansa mas den e minister di PPA, Benny Nisbet, John Merryweather a keda den e funcion cu sosten di Partido di Pueblo Arubano (AVP).

Despues cu su periodo como minister plenipotenciario a finalisa na 1989, el a keda nombra como Hefe di “Arubaans Verkeersbureau” na Europa cu su oficina na Arubahuis. Den e eleccion di 1989 el a uni su mes na partido nobo Partido Patriotico Nacional (PPN) como e ultimo candidato riba lista. Despues di algun aña el a bolbe Aruba.

Merryweather tabata socialmente activo y tabata conoci como organisador. Entre 1960 y 1980 el a ocupa varios puesto como dirigente, entre otro como presidente di Oranjevereniging Aruba. Como representante di Aruba den Stichting Nationale Parken Nederlandse Antillen (STINAPA) el a labora pa proteha signonan indjan den cuebanan di Ayo y Fontein y conserva e herencia Arubano na interes di su industria turistico. Den mundo di deporte el a fungi como presidente di RCA (1962-1965, 1967-1969, 1980-1981) y di Arubaanse Voetbalbond (1965-1966). Merryweather a trece e clubnan AFC Ajax, Feyenoord y Arsenal Aruba y a aporta pa talentonan local progresa y participa den e seleccion Antiano. Despues di su retiro el a keda nombra miembro honorario di RCA, cual club desde 2013 ta organisa anualmente riba dia di Rey e torneo pa mucha di 4 pa 15 aña dedica na dje, "Copa John Merryweather".

## Condecoracion
* : *Cabayero* (ridder) den Orden di Oranje-Nassau (1983) 
* : *Cabayero* (ridder) den Orden di Leon Hulandes (1990).
Red Informatica Social

E  **Red Informatica Social** of **World Wide Web** (**WWW**), ta un sistema di distribucion di documento y otro recurso web caminda cu nan ta identifica door di Uniform Resource Locators (URL, p.e. **) cual ta accesibel door di internet. Bo por haya acceso na un pagina web door di uzo di un aplicacion di software cu ta wordo yama un *[[Web Browser|web browser]]*.

E *Red Informatica Social* a wordo inventa door di un cientifico Ingles Tim Berners-Lee na aña 1989. *E* a traha e prome web browser na aña 1990 ora cu e tabata trahando pa CERN band'i Francia y Suisa. E *Red Informatica Social* ta central pa e desaroyo di Edad Informatica (periodo historico) y ta e herment primario pa biyones di hende pa communica over di e Internet.
HTTP 404

E **HTTP 404**, **404** **NOT FOUND**, **404**, **Page Not Found**, or **Server Not Found** mensahe di error ta un Hypertext Transfer Protocol (HTTP) codigo di respuesta standard, den comuncacion di Red Informatica Social, pa indica cu e web browser tabata por a comunica cu e server, pero no por a haya e infomacion cu a wordo pidi. Ademas, ora cu e infomacion cu a wordo pidi wordo haya, pero no ta concede, tambe e server por debolbe un *404 error* si e ta desea pa no releva e infomacion aki.

E server di e pagina web lo normalmente genera un "404 Not Found" ora cu e usuario purba sigui un enlace kibra of morto; door di esey e *404 error* ta un di e errors mas encontra riba e Red Informatica Social.

### Codigo di Fondo

* 404.0 – No a wordo haya
* 404.1 – Pagina no a wordo haya.
* 404.2 – ISAPI of CGI restricion.
* 404.3 – MIME type resctriction.
* 404.4 – Niun controlador configura.
* 404.5 – Nenga door di solicitud filter configura.
* 404.6 – Verbo nenga.
* 404.7 – Extension di archivo nenga.
* 404.8 – Espacio den nomber scondi.
* 404.9 – Atributo di archivo scondi.
* 404.10 – Cabes di solicitud mucho largo.
* 404.11 – Solicitud ta contene dobel sequencia di escape.
* 404.12 – Solicitud ta contene caracter di bit halto.
* 404.13 – E largura di contenido ta mucho largo.
* 404.14 – URL di solicitud ta mucho largo.
* 404.15 – Cadena di consulta ta mucho largo.
* 404.16 – Solicitud DAV a wordo manda na controlador archivo statico.
* 404.17 – Contenido dynamico mapa pa controlador di archivo statico via wildcard MIME mapping.
* 404.18 – Cadena di consulta nenga.
* 404.19 – Nenga door di regla di filtrado.
* 404.20 – Mucho hopi segmento di URL.
Lista di presidente di Parlamento di Sint Maarten

Lista di **presidente di [[Parlamento di Sint Maarten]]** desde 10 òktober 2010.

## Mira tambe
* Parlamento di Sint Maarten

## Link eksterno
* Wèpsait ofisial di Parlamento di Sint Maarten
*  Brison treedt alsnog af als voorzitter Staten Sint Maarten, Dossierkoninkrijksrelaties.nl (5 di  novèmber 2021).
* President of Parliament, Grisha S. Heyliger-Marten pays courtesy visit to various entities, Parlamento di Sint Maarten (16 di mart 2022)
* Voorzitter parlement van Sint Maarten Grisha Heyliger afgezet, nu.cw (28 di òktober 2022)
Lista di presidente di Parlamento di Kòrsou

Lista di **presidente di [[Parlamento di Kòrsou]]** desde 10 òktober 2010.
E presidente of su remplasante ta presidí e reunion plenario di Parlamento di Kòrsou i ta reparti e tempo di intervenshon. Desde 28 di febrüari 2023 e ta permiti pa interumpi e oradornan via di e presidente.

## Mira tambe
* Parlamento di Kòrsou

## Link eksterno
* Wèpsait ofisial di Parlamento di Kòrsou
Mode Gakuen Cocoon Tower

**Mode Gakuen Cocoon Tower**(Hapones:モード学園コクーンタワー, Mōdo gakuen kokūn tawā) ta e edifisio na Tokio, Hapon lokalisa den e distrito Nishi-Shinjuku. E tin un haltura di 203.65 meter i ta konsisti di 50 piso. E edifisio ta akomodá tres instituto edukativo: Tokyo Mode Gakuen (skol profeshonal di moda), HAL Tokyo (skol pa tecnologia i diseño) i Shuto Ikō (skol mediko). Kompletá na October 2008, e tornu ta e di dos edifisio mas haltu na mundu ku ta dediká na enseñansa ademas di ta e di 17 edifisio mas haltu na Tokio.
Asami Setō

**Asami Setō** (瀬戸 麻沙美, n. 2 di aprel 1993 na Saitama) ta un actriz di bos y mac na Saitama, Hapon.
Copa Betico Croes

**Copa Betico Croes** ta e torneo nacional di futbol di Aruba cu ta ser organisa anualmente pa Arubaanse Voetbalbond (AVB).

E torneo a inicia na 2014. Prome cu esey tabatin torneonan a nivel di liga, manera e *Copa Reina Wilhelmina* (rotativo) y *Copa Reina Juliana* entre 1947 y 1973.

E torneo ta basa riba sistema knockout. Teamnan di Division Uno y Division Dos ta bataya den e bueltanan preliminar pa 8 team clasifica pa e buelta final unda cu ta enfrenta e teamnan di Division Honor. E wega final ta wordo hunga na januari den stadion Guillermo Prospero Trinidad na Oranjestad den cuadro di e celebracion di Dia di Betico.

Na aña 2021 e torneo di futbol a wordo cancela como parti di e medidanan di precaucion contra Covid-19.

## Resultado

## Referencia
* Aruba - List of Cup Winners, RSSSF.com
Partido Democracia Real

**Partido Democracia Real** (PDR) ta un partido politico na Aruba cu tabata activo entre 2009 y 2017. Na 2017 e partido a integra cu Pueblo Orguyoso y Respeta (POR).

## Historia
PDR a wordo funda 20 di augustus 2004 pa Andin Bikker. E ta un partido centro-derechista. Na eleccion parlamentario di 2005 PDR a acapara 3,98% di e votonan, sinembargo insuficiente pa logra un asiento den Parlamento di Aruba. Na eleccion parlamentario di 2009 y 2013 e partido ta logra un asiento. E candidad total di voto cu PDR a ricibi tabata 2.414 na 2005, 3.144 na 2009 y 4.518 na 2013. Lider di PDR, Andin Bikker, a sirbi como miembro di parlemento di 2009 pa 2017.

Despues di un lucha di poder dentro di e partido PDR ta uni na 2017 cu e partido nobo Pueblo Orguyoso y Respeta (POR) bao mando di Otmar Oduber. PDR no a participa mas na eleccion di 22 september 2017 y a laga di ta activo.
Campeonato Arubano di futbol femenino

**Campeonato Arubano di futbol femenino** ta e campeonato nacional di futbol Division Dama di Aruba.

## Torneo
E torneo ta organisa pa Arubaanse Voetbalbond (AVB) y ta tuma lugar na stadion Guillermo Prospero Trinidad na Oranjestad. Na e torneo ta participa e ekiponan representando clubnan di Division Dama. Desde 2015 SV Britannia Dama a titula campeon den playoff final seis aña consecutivo, excluyendo aña 2020 ora e torneo a keda cancela pa motivo di e crisis di corona. Den final di temporada 2020/2021 Racing Club ArubaSV RCA]] y SV Britannia ta enfrenta otro. E golnan ganado di Britannia (3-0) a ser nota pa Bindiya Wadhwani (7', 79') y Tarianna Doornkamp (55'). 

## Campeon

## Topscorers
Arubaanse Voetbalbond

**Arubaanse Voetbal Bond** (AVB) ta un afiliacion di clubnan di futbol Arubano, fundá oficialmente dia 29 di januari 1932. Su prome presidente tabata dokter Coco Arends. AVB ta afilia na CONCACAF desde 1986 y na FIFA desde 1988. 

## Organisacion
E organisacion di AVB ta maneha futbol amateur na Aruba, incluyendo tanto adulto como muchanan, hoben y hende muhe. AVB ta yuda pa organisa y desaroya futbol en general na Aruba y ta duna sosten y conosemento na un y tur cu ta asocia cu e deporte di futbol na Aruba, en especial su clubnan miembro. AVB ta responsabel pa sanciona e torneonan futbolistico organisa pa mayoria di e liga. Campeonatonan ta entre otro esun di e liga di Division di Honor, Division Uno y Division Damas. Ademas AVB ta organisa Copa Betico Croes y Copa ABC. Na 2012 AVB tabata organisador di e torneo ABCS, teni na Aruba. E ta responsabel tambe pa e diferente seleccionnan nacional, tanto homber, hende muhe y olimpico.

AVB, como prome bond den Caribe, a start na 2020 su propio Academia di Futbol, unda ta ofrece programanan di training pa hobennan, tanto homber como muhe, den diferente categoria te cu edad di 20 aña. Coordinador di e academia ta e ex-futbolista profesional David Abdul. 

Oficina di AVB ta situa den *Centro Tecnico [[Angel Botta]]* na Compleho Deportivo Frans Figaroa na Shaba. E centro tecnico tabata un proyecto financia pa FIFA y FLPD. El a keda inaugura dia 25 di april 2009 y ta acomoda tambe un sala di reunion pa uzo dor di club y federacionnan y facilidadnan di hospedahe pa 60 persona ora di weganan internacional na Aruba.

### Miembro

### Staf
Na 2021 Randolf Lacle a asumi presidencia di AVB como sucesor di Richard Dijkhoff. 

## Mira tambe
* Seleccion nacional di futbol di Aruba (masculino)
* Seleccion femenino di futbol di Aruba
Ketel ku flùit

**Ketel ku flùit** ta un ketel ku bo por kushiná awa kuné. Ora di herebé awa un flèit ta bira oudibel. Esaki ta señala ku e ketel por wòrdu kita foi kandela.

E sonido di flùit e provoká di un oumentu di preshon: E awa herbiendo ta transformá di líkido pa gas. E gas (stim) ta sali for di e ketel atraves di un pitu den e tùit. Pa basha e awa e pìtu por wòrdu kitá òf habrí.
Gas

**Gas** ta un di e kuater estado di agregashon den kual materia por eksistí. E otro tres estado ta solido, líkido, i plasma. Den un estado gasoso, e molekülnan ta move libermente, sin un konekshon fuerte entre nan mes, i sin un forma òf volúmen fiho.

Un karakterístika prinsipal di gas ta ku e no tin un forma òf un volúmen fiho, manera un solido òf líkido. Na lugá di esei, un gas ta adaptá su forma i volúmen na e resipiente kaminda e ta. E ta ekspandé pa yena tur espasio disponibel. Pa motibu ku e molekülnan den un gas ta move di un manera rápido, gas por ser komprimí fasilmente tambe.

Gas por kambia di estado si su temperatura òf preshon kambia. Por ehèmpel, si un gas fria bastante, e por kambia pa un líkido (kondensashon); si e ta komprimí ku hopi preshon, e tambe por bira un líkido.

Un ehèmpel komun di gas ta stom (tambe yamá stim), ku ta awa den estado gasoso. Stom ta formá ora awa ta yega su punto di herebé, rònt di 100 °C bou di preshon normal.

Gasnan komun ku nos topa den bida diario ta:
* Aire (un meskla di varios gas, inkluyendo oksígeno i nitrógeno)
* Dióksido di karbon (CO₂)
* Metano (CH₄)
* Helium (He)
* Nitrógeno (N₂)

Gas tin un papel importante den hopi proseso natural i industrial, inkluyendo halamentu di rosea, kushinamentu, kontrol di klima i produkshon di energia.
Estadonan di agregashon

E **estado di agregashon** ta e forma di apariensia di e materia. E tres estadonan di agregashon di mas koriente ta sólido, líkido i gas. Tin fuera di esei plasma.

E transishon di un estado pa otro pasa sin trokamentu kímiku, solo físiko. Ta kos pa kousa di kambio di preshon òf di temperatura.
Lista di prome ministro di Aruba

Lista di **[[promé minister|prome minister]] di [[Aruba]]** desde prome di januari 1986; fecha cu a drenta na vigor e status autonomo di Aruba como pais dentro di Reino Hulandes. E prome minister di Aruba ta presidi e Conseho di Minister di Aruba, mientras e ministernan hunto cu Gobernador di Aruba ta forma e gobierno di Aruba.

## Mira tambe
* Lista di prome minister di Antias Hulandes
Kopa ABC

**Copa ABC o Kopa ABC** ta un campeonato di futbol organisa pa Arubaanse Voetbalbond (AVB), Federacion Futbol Boneriano (FFB) y Federacion Futbol Corsou (FFK). E contienda ta entre e campeon y subcampeonnan nacional di Aruba (Division Honor) y Corsou (Promé Divishon) y e ganador y finalista di e Liga Boneiru. 

## Historia
Copa ABC ta e sucesor di Copa Antiano, un torneo entre e liganan Antiano di e islanan ABC. Participacion di Aruba a termina ora el a sali for di Antias Hulandes na 1986. Boneiro y Corsou a sigui cu e contienda te cu a discontinua e torneo na 2010 pa motivo di e desmantelacion di Antias Hulandes. 

Riba iniciativa di AVB a organisa na 1992 y 1993 un torneo bao di e nomber di *Copa ABC* entre e campeonnan di Aruba, Boneiro y Corsou, ademas di e subcampeon di e isla organisado. Den e final di e prome edicion na Aruba Sithoc ta derota Racing Club Aruba cu un score 2-1. Na 1993 River Plate Aruba a titula ganado den final contra Racing Club Aruba. Despues di e di dos edicion no a tene e torneo mas. 

Na 2017 a re-introduci Copa ABC den un forma adapta.

## Resultado

## Topscorers

## Mira tambe
* Kopa antiano

## Link externo
* List of ABC Cup winners, Rec.Sport.Soccer Statistics Foundation (RSSSF)
* Copa ABC, Globalsportsarchive.com

## Lista di fuente
Lista di prome ministro di Kòrsou

**Promé minister di Kòrsou** o minister-presidente ta e kabes di gobièrnu di Kòrsou. E ta presidí e konseho di minister, e órgano ehekutivo di pais Kòrsou. Dia 10 di òktober 2010 e puesto di promé minister di Kòrsou a wòrdu kreá na momentu ku a disolbé Antias Hulandes i Kòrsou a asumí e derecho pa organisá su propio gobièrnu komo pais outónomo dentro di Reino Hulandes. Elekshon di parlamento i formashon di gobièrnu ta kada 4 aña, eksepto ora tin elekshon poni mas temprán.

## Lista di promé minister di Kòrsou

## Mira tambe
* Lista di promé minister di Antias Hulandes
Lista di prome ministro di Sint Maarten

**Promé ministro di [[Sint Maarten]]** o ministro-presidente ta e kabes di gobièrnu di pais Sint Maarten. E ta presidí e konseho di ministro, e órgano ehekutivo di e pais. Dia 10 di òktober 2010 e puesto di promé minister a wòrdu kreá na momentu ku Antias Hulandes a disolbé i teritorio insular Sint Maarten a asumí e derecho pa organiza su propio gobièrnu komo pais outónomo dentro di Reino Hulandes. Elekshon di promé minister ta kada 4 aña, eksepto ora tin elekshon poni mas temprán.

## Lista di promé ministro di Sint Maarten

## Mira tambe
* Lista di promé minister di Antias Hulandes
Lista di presidente di Parlamento di Aruba

Lista di **presidente di [[Parlamento di Aruba]]** desde prome di januari 1986.

## Mira tambe
* Parlamento di Aruba

## Link externo
* Website oficial di Parlamento di Aruba
Dia di Betico

**Dia di Betico** ta un dia nashonal na Aruba, selebrá anualmente riba dia 25 di yanüari. 

E dia ta konmemorá Gilberto Francois (Betico) Croes, un lider i luchadó prominente pa e status aparte di Aruba den Reino Hulandes, ku a logra ku Aruba a separá for di e konstelashon antiano den 1986. Betico Croes a fayesé den 1986, i e dia ta marká su fecha di natal.

Na aña, e gobièrnu arubano bou di Gabinete Oduber II a dekretá 25 di yanüari komo un dia nashonal i un dia liber. E dia mester sirbi pa reflehá riba e legado di Betico Croes i pa stimula rekuerdo di su kontribushon. 

Selebrashonnan lokal ta inkluí un seremonia protokolario mainta riba Plasa Betico Croes na Oranjestad i un manifestashon kultural anochi. Ademas,  ta organisá diferente actividat deportivo y rekreativo den tur distrito pa involukrá e komunidat. 

Komunidat arubano ku ta biba na Kòrsou i Boneiru tambe ta selebrá Dia di Betico, ounque riba un eskala mas chikitu.

## Mira tambe
* Dia di fiesta i konmemorashon